|  |
| --- |
| **DATGANIAD O DDIBEN** |
| Enw sefydliad neu asiantaeth  | Vale View Dental Care |
| Cyfeiriad a chod post  | Vale View HouseCanola, SarnPen-y-bont ar Ogwr, CF32 9TY |
| Rhif ffôn | 01656 721145 |
| E-bost  | reception@valeviewdentalcare.co.uk |
| Rhif ffacs | N/A |
| Gwefan  | www.valeviewdentalcare.com |

|  |
| --- |
|  **Nodau ac amcanion y sefydliad neu'r asiantaeth** |
| Yn Vale View Dental Care rydym yn anelu at ddarparu gwasanaethau deintyddol cyffredinol i'r cyhoedd, sy'n ddiogel, yn ofalgar, yn effeithlon, ac yn ymateb i anghenion cleifion, gan dîm sy’n cael ei arwain a’i reoli’n dda.Ein nod yw:* Darparu gofal deintyddol o safon uchel, gan gynnwys archwiliadau cyfnodol a thriniaeth pan fo angen
* Hybu iechyd y geg da i bob claf sy'n mynychu i gael gofal a chyngor
* Deall a diwallu anghenion ein cleifion, cynnwys unigolion mewn

 penderfyniadau am eu gofal a'u hannog i gymryd rhan lawn  * Cynnwys gweithwyr proffesiynol eraill yng ngofal ein cleifion h.y. atgyfeirio i gael gofal a chyngor arbenigol pan fydd hyn er budd gorau’r claf
* Hyrwyddo manteision iechyd cyffredinol ac iechyd y geg i'r boblogaeth ehangach drwy gymryd rhan mewn mentrau lleol
* Sicrhau bod ein tîm yn meddu ar y sgiliau cywir ac yn cael yr hyfforddiant cywir i gyflawni eu dyletswyddau'n gymwys ac yn hyderus
* Sicrhau bod y tîm yn ymwybodol o'r canllawiau cenedlaethol presennol a sicrhau ei fod yn cael ei adlewyrchu yn y gofal a roddir i'n cleifion.

Rydym yn darparu ystod lawn o wasanaethau deintyddol cyffredinol i bob claf, cleifion y GIG, cleifion preifat a chleifion cynllun y practis. * Diagnosio a thrin clefyd deintyddol gan gynnwys pydredd dannedd a chlefyd periodontol.
* Trin trawma i’r geg.
* Gwaith adfer deintyddol *(dental restorations).*
* Darparu dannedd gosod a phontydd
* Tynnu dannedd
* Radiograffau (cymryd a diagnosio)
* Sgrinio meinwe meddal
* Triniaeth ddeintyddol frys
* Asesiad orthodontig ac atgyfeirio i gael triniaeth gynhwysfawr
* Darparu gwasanaeth orthodonteg i oedolion sy’n canolbwyntio ar yr ochr gosmetig gyda Cfast.
* Triniaeth orthodonteg sefydlog a symudadwy ar gyfer oedolion a phlant.
 |

|  |
| --- |
| **MANYLION RHEOLWR COFRESTREDIG** |
| Enw | Christian Peter Francis Hoes |
| Cyfeiriad a chod post | Vale View Dental Care Vale View HouseCanola, Sarn Pen-y-bont ar OgwrCF32 9TY |
| Rhif ffôn | 01656 721145 |
| Cyfeiriad e-bost | reception@valeviewdentalcare.co.uk |
| Rhif ffacs  | Dd/G |
| Cymwysterau perthnasol BDS Cymru 2011Hyfforddiant Sylfaen Galwedigaethol 2012Rhif GDC 210332Lefel Efydd IQT 2017Aelodaeth gyda Agilio Quality Practice Scheme |
| Profiad perthnasol Graddiais o Ysgol Ddeintyddol Caerdydd yn 2011 a chwblhau fy hyfforddiant deintyddol galwedigaethol yn 2012.Treuliais ychydig dros flwyddyn mewn practis cyffredinol fel Deintydd Cyswllt cyn cymryd dros Vale View Dental Care ym mis Rhagfyr 2013. Ers hynny, rwyf wedi rhedeg busnes y practis deintyddol o ddydd i ddydd a'r cyfan y mae hynny'n ei olygu o staff a rheolaeth ariannol i sicrhau diogelwch cleifion ac ansawdd gofal ardderchog.Yn ogystal â’m rôl fel deintydd clinigol, rwyf hefyd:* Yn goruchwylio’r gweithdrefnau/protocolau gweithredol dyddiol yn y practis.
* Yn gyfrifol am recriwtio, hyfforddi a datblygu fy ngweithwyr yn ogystal â’u goruchwylio o ddydd i ddydd.
* Yn sicrhau bod yr adeilad a'r offer mewn cyflwr da a bod yr amserlen gwasanaethu yn gyfredol.
* Cyfrifoldeb cyffredinol am weithredu a monitro polisïau a gweithdrefnau iechyd a diogelwch, gan sicrhau bod yr holl risgiau'n cael eu nodi a'u lleihau.
* Cyfrifoldeb cyffredinol am gwynion, damweiniau neu ddigwyddiadau anffafriol, gan ddogfennu unrhyw faterion, ymchwilio iddynt a’u datrys.
* Cyfrifoldeb cyffredinol am benderfyniadau ariannol yn y practis
* Defnyddio adborth cleifion i wella'r gwasanaeth rydym yn ei ddarparu
* Sicrhau bod yr holl ddyletswyddau rheoleiddio yn cael eu cwblhau.

Rwyf wedi datblygu'r practis o fod yn bractis un ddeintyddfa (deintydd yn unig) i bractis dwy ddeintyddfa, gyda gwasanaeth hylenydd/ therapydd deintyddol a chyfleusterau dihalogi canolog ar wahân. Rwyf wedi cyflwyno radiograffeg ddigidol i wella diogelwch cleifion ymhellach a chynlluniau talu’r practis i helpu i sicrhau bod costau'n fwy hylaw i gleifion.Rwyf wedi defnyddio meddalwedd cydymffurfio deintyddol Agilio iComply i weithredu polisïau a gweithdrefnau ymarfer ac rwy’n sicrhau bod gen i’r wybodaeth ddiweddaraf am yr holl reolau, deddfwriaeth a rheoliadau sy'n gysylltiedig â rhedeg deintyddfa, yn enwedig mewn perthynas ag iechyd a diogelwch. Mae gen i gontract gydag Agilio i fy nghefnogi yn fy rôl fel cyflogwr cyfrifol ac i reoli adnoddau dynol.Rwy'n mynychu cyrsiau hyfforddi yn rheolaidd i gynyddu fy ngwybodaeth am ddiogelu rhag ymbelydredd, diogelwch cleifion, sicrwydd ansawdd, rheoli heintiau ac agweddau eraill ar reoli practis. Gan mai fi yw'r unig ddeintydd, rwyf hefyd yn mynychu cyrsiau i wella fy sgiliau clinigol ac yn sicrhau bod gen i’r wybodaeth ddiweddaraf am y technegau a'r deunyddiau sy'n newid yn gyflym, gan gynnal yr ethos bod atal yn well na gwella ar yr un pryd.Mae rheolwr y practis a minnau wedi cwblhau hyfforddiant gwella ansawdd lefel efydd ac yn defnyddio'r offeryn hunanwerthuso “Maturity Matrix Dentistry” i'n helpu i hunanwerthuso a gwella ansawdd a diogelwch gofal cleifion yn y practis. Yn ddiweddar, gwnaethom gyflawni ardystiad ar gyfer cwrdd â standerds agilio o ddiogelwch, gofal a gwasanaeth cleifionRwy'n ymwybodol o'm dyletswydd o ran y gwasanaeth y gall cleifion ddisgwyl ei gael ac rwyf wedi sefydlu mecanweithiau cwyno ac adborth y practis ac yn eu monitro’n barhaus. |

|  |
| --- |
| **MANYLION Y STAFF** |
|  |
| Enw | Swydd | Cymwysterau / profiad perthnasol |
| Christian Hoes | Prif Ddeintydd | BDS Cymru 2011, Hyfforddiant Deintyddol Galwedigaethol 2012Lefel Efydd IQT 2017Rhif GDC 210332Perchennog y practis ers Rhagfyr 2013Tystysgrif Cfast Labial.Tystysgrif hyfforddiant gyda The Academy By Ash – Cwrs ‘Smile Design, Restorative and Occlusion’. Darparu gwasanaethau deintyddol cyffredinol yn y practis. Cymorth Cyntaf yn y gwaith. |
| Mariah Cassam  | Rheolwr y Practis | NVQ Lefel 3 Nyrsio Deintyddol – LearnKit Gwneud i Waith Ataliol Weithio’n Ymarferol.Arweinydd dihalogi. Tystysgrif addysg BDA mewn Radiograffeg deintyddol Mawrth 2023. Cymorth Cyntaf yn y gwaith. |
| Rhiannon Moore | Therapydd Deintyddol | Hylendid Deintyddol a Therapi Deintyddol BSc Caerdydd 2021.Lefel Efydd IQT 2022. Rhif GDC 295665.Cymwysterau mewn Bagloriaeth Cymru, Cymraeg Ail Iaith, Mynediad i Addysg Uwch mewn Gwyddoniaeth. |
| Lois Cocks  | Rheolwr Clinigol/Prif Nyrs Ddeintyddol | C&G Lefel 3 Nyrsio Deintyddol. Arweinydd dihalogi. Lefel Efydd IQT 2022. TGAU A-C mewn Saesneg, Mathemateg, Gwyddoniaeth, Rhifedd, Addysg Grefyddol, Iechyd a Chymdeithasol, Daearyddiaeth, Celf a Bagloriaeth Cymru. 2 Lefel AS mewn Troseddeg a Chelf. Profiad o weithio ym maes manwerthu a lletygarwch sydd wedi rhoi sgiliau gwasanaeth cwsmeriaid i mi a’r hyder i ryngweithio â chwsmeriaid a chyfoedion. Swyddog Tân. |
| Seren Hopkins | Nyrs Ddeintyddol dan Hyfforddiant | Yn gweithio tuag at Ddiploma Lefel 3 mewn Nyrsio Deintyddol ers Gorffennaf 2023. Lefel Efydd IQT 2024. TGAU A-C mawen Saeseg, Mathemateg,Cymraeg, Daearyddiaeth, Bac Cymru, Technoleg, Bioleg,cemeg ac ffiseg. Profiad gweithio mewn manwerthu a lletygarwch sydd wedi rhoi i mi hyder gyda fy sgiliau gwasanaeth cwsmeriaid a'm helpu i wella fy rheoli amser. |
| Lexy Coles  | Nyrs Ddeintyddol dan Hyfforddiant | Yn gweithio tuag at Ddiploma Lefel 3 mewn Nyrsio Deintyddol ers Hydref 2023. Lefel Efydd IQT 2024. TGAU A\*-C mewn Cymraeg, Saesneg, Mathemateg, Astudiaethau crefyddol, Iechyd a chymdeithasol, Ffotograffiaeth ac Bac Cymru. Lefel AS mewn Gwyddoniaeth Feddygol ac iechyd a Chymdeithasol. Profiad gweithio mewn manwerthu a lletygarwch sydd wedi helpu adeiladu sgiliau cyfathrebu da ac skilliau gewithio mewn tîm. Yn ogystal â hyn, mae hefyd wedi fy helpu i ddeall y afresymoldeb o gyfrifoldebau yn y gweithle. |
| Molly Honeywell  | Nyrs Ddeintyddol dan Hyfforddiant | Yn gweithio tuag at Ddiploma Lefel 3 mewn Nyrsio Deintyddol ers Ionawr 2024. Rhaglen 12 mis wedi'i chwblhau i gyflawni prentisiaeth Lefel 2 mewn manwerthwr a gwasanaeth cwsmeriaid. Cwblhau 10 wythnos Rhaglen ar hyfforddiant rheoli arweinydd tîm. TGAU A\*-C mewn saesneg, Mathemateg , Bioloeg, Daearyddiaeth , Addysg gorfforol, Celf a Dylunio a drama. Profiad gewithio mewn tîm / Goruchwyliwr mewn swyddi blaenorol. |

|  |
| --- |
| **STRWYTHUR SEFYDLIADOL** |



**Molly Honeywell**

**Nyrs Ddeintyddol dan Hyfforddiant**

**hChristian Hoes**

**Prif Ddeintydd / Perchennog**

**Lexy Coles**

**Nyrs Ddeintyddol dan Hyfforddiant**

**Seren Hopkins**

**Nyrs** **Ddeintyddol dan Hyfforddiant**

**Rhiannon Moore**

**Therapydd Deintyddol**

r

**Lois Cocks**

**Rheolwr Clinigol/Prif Nyrs Deintyddol**

**Mariah Cassam**

**Rheolwr** **y Practis**

|  |
| --- |
| GWASANAETHAU / TRINIAETHAU / CYFLEUSTERAU |
| Rydym yn darparu gwasanaethau deintyddol cyffredinol i gleifion o bob oed. Rydym yn cynnig ystod lawn o driniaeth ddeintyddol gyffredinol y GIG a phreifat fel y manylir isod, gan gynnwys diagnosis a thriniaeth clefyd deintyddol gan gynnwys pydredd dannedd a chlefyd periodontol.Rydym hefyd yn cymryd radiograffau er mwyn helpu i ddiagnosio cyflwr ceg y claf ac yn tynnu dannedd lle bo angen.Rydym ar gael i drin trawma i’r geg a gallwn ddarparu gwaith adfer deintyddol.Yn gysylltiedig â hyn, rydym yn darparu triniaeth ddeintyddol frys i'n cleifion a chleifion newydd i'r practis.O ran maes iechyd ehangach, rydym hefyd yn ymgymryd â sgrinio meinwe meddal ar gyfer canfod canserau'r geg yn gynnar.Cofnodir rhestr lawn o'r triniaethau isod:Archwiliadau deintyddolRadiograffau digidol – y tu mewn a’r tu allan i’r gegFfotograffau – y tu mewn a’r tu allan i’r gegTriniaeth beriodontolCyfarwyddyd Hylendid y GegRheoli ymddygiad Rhoi anesthetig lleolGwaith adfer amalgamGwaith adfer cyfansawddGwaith adfer ionemer gwydr Triniaeth gychwynnol sianel y gwreiddyn *(Primary root canal treatment)* - gan ddefnyddio motor endodontig Wave one X – Smart PlusTriniaeth eilaidd sianel y gwreiddyn *(Secondary root canal treatment)* o fewn cymhwysedd clinigol y deintyddTynnu danneddLlawdriniaeth i dynnu dannedd o fewn cymhwysedd clinigol y deintyddDarparu gwaith adfer coronaidd ychwanegol: coronau/ar ôl coronau/mewnosodiadau *(inlays)/*addurn arosod *(onlays)/*gwaith pont/argaenau porslen o fewn cymhwysedd clinigol y deintydd. Darparu dannedd gosod: dannedd gosod acrylig/crôm cobalt/valplast o fewn cymwysedd clinigol y deintydd. Dannedd gosod – ail-leinio ac ychwanegiadauTrin sensitifrwydd dentinDarparu gorchudd dannedd nos ar gyfer TMD/achosion traul danneddDarparu gorchudd dannedd ar gyfer chwaraeonGwynnu dannedd mewnol ac allanolAliniad dannedd cosmetig gan ddefnyddio CfastAtgyfeiriadau at arbenigwyr i gael triniaeth sydd y tu hwnt i gymhwysedd clinigol y deintyddMae gennym 2 ddeintyddfa, 2 ystafell aros, 2 dŷ bach, ystafell ddihalogi ac ystafell staff ar wahân. Mae'r ddeintyddfa ar y llawr gwaelod, yr ystafell aros a'r tŷ bach yn addas ar gyfer cleifion mewn cadair olwyn. |

|  |
| --- |
| **BARN Y CLEIFION** |
| Rydym yn gofyn am farn cleifion am ein gwasanaeth yn rheolaidd.Mae ffurflenni sylwadau ac awgrymiadau ar gael yn y practis. Mae arolygon cleifion, ac arolygon i gleifion newydd, yn cael eu cwblhau'n rheolaidd. Mae gennym hefyd god QR sy'n cael ei arddangos yn y dderbynfa i gleifion adael eu hadborth yn ogystal â blwch sylwadau ac awgrymiadau sydd ar gael ar ein gwefan.Rydym yn myfyrio ar y canfyddiadau ac yn darganfod beth mae cleifion yn ei hoffi am y practis, yr hyn maen nhw'n teimlo y gellid ei wella a sut beth yw derbyn gofal deintyddol yn y practis mewn gwirionedd.Mae ein holiaduron wedi'u cynllunio i fod yn ddi-jargon ac mor fyr a syml â phosibl, gan ei gwneud hi'n haws i gleifion ymateb a symleiddio ein dadansoddiad.Rydym yn cymryd barn ac awgrymiadau cleifion o ddifrif ac yn gweithredu unrhyw newidiadau rydyn ni'n teimlo a all fod o fudd i'r practis a’r gofal a'r profiad y mae cleifion yn eu cael, gan ddangos ein hymrwymiad i roi’r wybodaeth ddiweddaraf iddynt a sicrhau eu bod yn rhan o’r practis. |

|  |
| --- |
| **TREFNIADAU AR GYFER YMWELD / ORIAU AGOR** |
| Dyma oriau agor y practis: -Dydd Llun 9.00am i 5.30pm (Egwyl cinio rhwng 1 a 2pm) Dydd Mawrth 9.00am i 5.30pm (Egwyl cinio rhwng 1 a 2pm)Dydd mercher 9.00am i 6.00pm (Egwyl cinio rhwng 1 a 2pm)Dydd Iau 9.00am I 5.30pm (Egwyl cinio rhwng 1 a 2pm)Dydd Gwener rhwng 8.30am a 2.00pmRydym yn bractis gofalgar sy’n anelu at gynnig apwyntiadau ar yr un diwrnod i gleifion sydd mewn poen neu sydd â phroblem ddeintyddol frys.Pe bai argyfwng yn digwydd y tu allan i oriau’r practis, mae’r neges ar y peiriant ateb yn nodi manylion am sut y gallwch gael gofal a chyngor brys.Gall pob claf ffonio llinell gymorth ddeintyddol frys y GIG ar 0300 123 5060 am driniaeth a chyngor y tu allan i oriau.Gall cleifion cynllun y practis a chleifion preifat ffonio 07908 729166 am gyngor.Gall cleifion Denplan ffonio 08008 44999 ac os ydynt dramor +441962 844999. |

|  |
| --- |
| **TREFNIADAU AR GYFER DELIO Â CHWYNION** |
| Mae ein gweithdrefn gwyno, sydd ar gael mewn print, yn cael ei harddangos yn ein hystafell aros. Dylid cyfeirio cwynion at Mariah Cassam, ein Rheolwr Cwynion/Rheolwr y Practis. Fel arall, mae modd gwneud apwyntiad i drafod pryderon y claf.Byddwn yn cydnabod y gŵyn o fewn 2 ddiwrnod gwaith ac rydym yn anelu at ymchwilio i'r gŵyn o fewn 20 diwrnod gwaith.Mae taflen gwynion breifat yn cael ei rhoi i gleifion preifat, neu gleifion cynllun y practis a rhoddir taflen gwynion y GIG i gleifion y GIG ynghyd â chopi o daflen GIG Cymru ‘Gweithio i Wella’.Byddwn yn ymchwilio i'r amgylchiadau drwy geisio barn aelodau perthnasol o’r tîm, archwilio cofnod y claf ac, os oes angen, cysylltu â'n sefydliad amddiffyn.Wrth ymchwilio i'r gŵyn, ein nod yw:* Canfod manylion y gŵyn
* Galluogi'r person sy'n cwyno i drafod y mater
* Sicrhau bod ymddiheuriad yn cael ei roi, pan fo hynny'n briodol
* Ein galluogi i fyfyrio ar yr hyn y gallwn ei wneud i sicrhau nad yw'r mater hwn yn codi eto

Pe na bai'r practis yn gallu datrys y mater, byddai'r claf yn cael y wybodaeth ganlynol sydd yn ein taflenni pryderon cleifion:Mae cleifion y GIG wedi'u cyfeirio at:* Comisiynydd y Gymraeg drwy ffonio 0845 6033 221 neu fynd i <http://www.comisiynyddygymraeg.cymru>.
* Cyngor Iechyd Cymuned Lleol drwy ffonio 01443 405830.
* Ombwdsmon Cymru drwy ffonio 0300 790 0203 neu fynd i <https://www.ombwdsmon.cymru/>.
* Arolygiaeth Gofal Iechyd Cymru (AGIC) sef arolygiaeth a rheoleiddiwr annibynnol yr holl ofal iechyd yng Nghymru drwy ffonio 0300 062 8163.

Gallwch hefyd ysgrifennu atynt yn: Arolygiaeth Gofal Iechyd Cymru Llywodraeth Cymru Parc Busnes Rhyd-y-car Merthyr TudfulCF48 1UZ * Mae ffurflen ar-lein y Cyngor Deintyddol Cyffredinol yn [www.gdc-uk.org](http://www.gdc-uk.org). Gellir cysylltu â nhw yn information@gdc-org.uk neu drwy ffonio 020 7167 6000.

Mae cleifion preifat yn cael eu cyfeirio at y canlynol:* Gwasanaeth cwynion deintyddol preifat GDC o fewn 12 mis i'r driniaeth neu o fewn 12 mis i ddod yn ymwybodol o'r mater drwy ffonio 020 8253 0800 neu fynd i www.dentalcomplaints.org.uk.
 |

|  |
| --- |
| **PREIFATRWYDD AC URDDAS** |
| Mae ein practis wedi ymrwymo i ddarparu gwasanaethau i bob claf o fewn cyfyngiadau ein hadeilad. Rydyn ni hefyd yn sicrhau bod pobl yn gallu gwneud dewisiadau beth bynnag fo’u hil, eu hoedran, eu rhyw, eu cyfeiriadedd rhywiol, anabledd a chrefydd neu gredoau.Mae mynediad i bobl anabl yng nghefn yr adeilad, ac rydym wedi gwella mynediad ffisegol drwy sicrhau bod y llwybr i'r practis wedi'i oleuo'n dda a bod arwyneb llyfn sy'n rhydd o rwystrau.Mae gennym gilfan parcio dynodedig ar gyfer pobl anabl. Mae gennym ganllaw i helpu i gynorthwyo cleifion a chloch drws yn y cefn sydd wedi'i lleoli ar lefel is ar gyfer defnyddwyr cadair olwyn. Mae'r llawr gwaelod hefyd yn cynnwys tŷ bach i bobl anabl gyda chordyn tynnu brys.Mae llwybr agored a chlir rhwng yr ystafell aros ar y llawr gwaelod a'r ddeintyddfa sy’n darparu mynediad hawdd i'r rhai sydd ag anawsterau cerdded neu sydd mewn cadeiriau olwyn. Mae dolen sain ar gael yn y dderbynfa.Mae gwybodaeth ar gyfer cleifion yn cael ei hargraffu'n bennaf yn Saesneg ac mae ar gael yn Gymraeg ar gais, ynghyd â gwybodaeth mewn print mawr. Mae BILl Cwm Taf Morgannwg yn gallu trefnu cyfieithwyr ar gyfer ieithoedd eraill drwy Language Line. Mae cyfieithydd Arwyddion Iaith Prydain hyfforddedig ar gael ar gais. Rydym yn monitro proffil cleifion y practis yn agos a byddwn yn cynhyrchu gwybodaeth mewn gwahanol ieithoedd, os bydd angen.Mae gan bob deintyddfa ystod gynhwysfawr o wybodaeth ddarluniadol i gleifion a modelau maint bywyd a graddfa fawr er mwyn helpu i ddisgrifio gwahanol opsiynau triniaeth. Mae gan y deintyddfeydd fonitorau mawr y gellir dangos radiograffau a ffotograffau o’r tu mewn i’r geg i gleifion arnynt wrth drafod opsiynau triniaeth.Rydym yn sicrhau bod y gofal a roddir i gleifion bob amser yn briodol i'w hanghenion penodol h.y. osgoi cynlluniau triniaeth gymhleth ar gyfer cleifion sydd â salwch angheuol neu atgyfeirio cleifion at gyfleusterau arbenigol os oes angen. Rydym yn annog cleifion sydd ag anawsterau dysgu neu anawsterau iaith i ddod ag aelod o'r teulu neu ofalwr gyda nhw i sicrhau bod y claf yn deall opsiynau triniaeth.Rydym yn anelu at hybu iechyd y geg positif i bob claf. Mae'r tîm yn ceisio datblygu perthynas dda gyda phob claf er mwyn iddyn nhw allu eu helpu i gynnal iechyd y geg da. |

|  |  |
| --- | --- |
| **Dyddiad ysgrifennu’r Datganiad o Ddiben** | 09.12.17 |
| **Awdur** | Christian Hoes |

**ADOLYGIADAU O’R DATGANIAD O DDIBEN**

|  |  |
| --- | --- |
| Dyddiad adolygu’r Datganiad o Ddiben | 09/07/2018 |
| Adolygwyd gan | Kelly Williams a Christian Hoes |
| Dyddiad y cafodd AGIC wybod am newidiadau | 09/07/2018 |

|  |  |
| --- | --- |
| Dyddiad adolygu’r Datganiad o Ddiben | 09/07/2019 |
| Adolygwyd gan  | Kelly Williams a Christian Hoes |
| Dyddiad y cafodd AGIC wybod am newidiadau | Amherthnasol |

|  |  |
| --- | --- |
| Dyddiad adolygu’r Datganiad o Ddiben | 13/07/2020 |
| Adolygwyd gan | Kelly Williams a Christian Hoes |
| Dyddiad y cafodd AGIC wybod am newidiadau | Amherthnasol |

|  |  |
| --- | --- |
| Dyddiad adolygu’r Datganiad o Ddiben | 15/07/2021 |
| Adolygwyd gan | Kelly Williams a Christian Hoes |
| Dyddiad y cafodd AGIC wybod am newidiadau | Amherthnasol |

|  |  |
| --- | --- |
| Dyddiad adolygu’r Datganiad o Ddiben | 22/09/2022 |
| Adolygwyd gan | Kelly Williams a Christian Hoes |
| Dyddiad y cafodd AGIC wybod am newidiadau | Amherthnasol |

|  |  |
| --- | --- |
| Dyddiad adolygu’r Datganiad o Ddiben | 21/12/2023 |
| Adolygwyd gan | Mariah Cassam a Christian Hoes |
| Dyddiad y cafodd AGIC wybod am newidiadau | 02/01/2023 |

|  |  |
| --- | --- |
| Dyddiad adolygu’r Datganiad o Ddiben | 02/04/2024 |
| Adolygwyd gan | Mariah Cassam a Christian Hoes |
| Dyddiad y cafodd AGIC wybod am newidiadau | 02/04/2024 |